**Către,**

**SPITALUL JUDEŢEAN DE URGENŢĂ SATU MARE**

**mun. Satu Mare, str. Ravensburg nr.1-3, jud. Satu Mare**

Având în vedere nota de fundamentare privind modificarea Organigramei și a Statului de funcții ale Spitalului Județean de Urgență Satu Mare nr. 15079/14.07.2025, înregistrată la Consiliul Județean Satu Mare cu nr. 14785/15.07.2025,

prin prezenta vă comunicăm că potrivit prevederilor din Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare, pentru un compartiment de reumatologie cu 10 paturi este prevăzut următorul normativ: 2 posturi de medic în structura de spitalizare continuă (1 medic la 5 paturi).

În plus, în cazul cabinetului de reumatologie din ambulatoriul integrat, se poate asigura încă 2 posturi de medic în sistem tură/contratură.

Prin urmare potrivit normativelor în vigoare, spitalul are dreptul la maxim 4 posturi de medic reumatologie: 2 aferente spitalizării continue și încă 2 pentru activitatea din ambulatoriu.

Având în vedere că solicitați suplimentarea cu un al 5-lea post de medic specialist reumatologie vă rugăm să transmiteți baza legală în temeiul căreia considerați că este posibilă suplimentarea peste normativul prevăzut de ordin.

Menționăm că, în lipsa unei baze legale care să permită depășirea normativului de personal prevăzut de Ordinul ministrului sănătății nr. 1224/2010 privind aprobarea normativelor de personal pentru asistența medicală spitalicească, precum și pentru modificarea și completarea Ordinului ministrului sănătății publice nr. 1778/2006 privind aprobarea normativelor de personal, cu modificările și completările ulterioare, suplimentarea numărului de posturi de medic reumatolog nu poate fi aprobată prin hotărâre de consiliu județean.

Cu considerație,

**PREŞEDINTE, ŞEF SERVICIU,**

Pataki Csaba Bîja Tania

red.tehn.E.S.A/2ex.